### Beslutninger

Tilbagesendes Magistratsafdelingen for Kultur og Borgerservice med bemærkning, at byrådet i sit møde den 22. maj 2024 har vedtaget Magistratens foranstående indstilling af 14. maj 2024.

### Resume

I 2012 blev der etableret et nyt opfyldningsareal på ca. 7.000 m2 på [adresse] vestside langs Fiskerivej mellem den gamle mole og [adresse], kendt som ”Opfyldningen”.

Kultur og Borgerservice ønsker at omdanne ”Opfyldningen” til ”Den Blå Foreningsø”, et nyt areal for forenings-klubhuse og mulighed for vandrelaterede aktiviteter.

Med anlægsbevillingen på 4,35 mio. kr. til byggemodning af Den Blå Foreningsø skabes forudsætningerne for at kunne etablere foreningshuse- og faciliteter på bebyggelsesplanens seks byggefelter, realisering af Børnenes Havn-projektet og indfrielse af visionen om et nyt attraktivt og varieret vandsportsmiljø på [adresse] vestside.

Anlægsbevillingen dækker udgifter til byggemodningen af Den Blå Foreningsø. Anlægsbevillinger til klubhusprojekter, Børnenes Havn og andre fremtidige projekter vil ske via særskilte anlægsbevillinger.

Bådelauget Krogen ønsker at etablere et nyt klubhus på arealet og under udvikling med dette. Det indstilles derfor at Rådmanden for Kultur og Borgerservice får bemyndigelse til at indgå en 30-årig areallejekontrakt med foreningen.

### Beslutningspunkter

Det indstilles:

At 1) der til MKB gives en anlægsbevilling og rådighedsbeløb i 2024 på 4,35 mio. kr. til etablering og igangsættelse af byggemodning på [adresse]. Rådighedsbeløbet finansieres af KB´en ” Pulje til Sports- og Fritidsfaciliteter”.

At 2) der gives bemyndigelse til rådmanden for Kultur og Borgerservice til at indgå en 30-årig areallejekontrakt med Bådelauget Krogen, som har fået reserveret byggefelt 5 på [adresse].

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 14-05-2024

Ulf Jacobsen: 8

Fremsendes til [adresse] med bemærkning, at Magistraten i mødet den 14. maj 2024 anbefaler, at byrådet tiltræder Magistratsafdelingen for Kultur og Borgerservice indstilling af 30. april 2024.

Borgmester Øystein Sørensen og Mia Andreasen var forhindret i at deltage i sagens behandling.